เสมหะเหลืองเขียวมาเดือนกว่าแล้ว มีสีทั้งวันเลยครับ เกิดจากอะไรหรอครับ เป็นภูมิแพ้ครับ เสมหะเหมือนมาจากจมูกครับ
 คนที่เป็นภูมิแพ้ มักพบว่ามักจะมีอาการของโรคไซนัสอักเสบร่วมด้วย เพราะว่า การที่มีเสมหะ หรือน้ำมูกตลอดเวลา เวลาไอหรือจามแรงๆ บ่อยๆ จะทำให้มีสูญญากาศ ทำให้ดูดเอาเสมหะ น้ำมูกเข้าไปในโพรงไซนัสได้ เมื่อทิ้งไว้นาน ไม่สามารถระบายออกมาก็จะเกิดการอักเสบ ทำให้สารคัดหลั่งในโพรงไซนัสจมูกนั้นอักเสบเป็นหนองได้ง่าย เพราะแบคทีเรียจะเข้าไปได้ เสมหะจึงมีสีเหลืองเขียว จำเป็นต้องหาทางระบายเอาเสมหะที่คั่งออก และใช้ยาฆ่าเชื้อร่วมด้วยในการรักษาถ้ามีไอมากๆ อาจมีการอักเสบของ หลอดลม ร่วมด้วยก็ได้แม้แต่วัณโรค ก็มีโอกาสเป็นได้มาก ควรไปปรึกษาแพทย์เพื่อให้ตรวจรักษาอย่างละเอียด ทำการเอกซ์เรย์ปอด และโพรงอากาศ ว่ามีลักษณะอักเสบร่วมด้วยหรือไม่ ทำการเพาะเชื้อเพื่อหายาทำลายเชื้อที่ดีที่สุด